
OBRAZLOŽENJE
uz Nacrt prijedloga Odluke o promjeni granice između Grada Pazina i Općine Cerovlje
I. PRAVNA OSNOVA ZA DONOŠENJE ODLUKE

Pravni temelj za donošenje ove Odluke nalazi se u članku 26. stavak 1. Zakona o područjima 

županija, gradova i općina u Republici Hrvatskoj („Narodne novine“ broj 86/06., 125/06. – ispravak, 16/07. – ispravak, 95/08. – Odluka USRH, 46/10. – ispravak, 145/10., 37/13., 44/13., 45/13. i 110/15.), kojim je propisano da jedinice lokalne samouprave mogu sporazumno izmijeniti svoje granice. Odluku o promjeni granica jedinice lokalne samouprave donose njihova predstavnička tijela natpolovičnom većinom glasova svih članova na prijedlog Gradonačenika / Općinskog načelnika, a nakon pribavljenog mišljenja građana s područja na koje se promjena odnosi, ukoliko se radi o naseljenom području. Na temelju odluke predstavničkog tijela Gradonačelnici / Općinski načelnici sklapaju sporazum u kojem se granice opisuju tekstualno. Kartografski prikaz obvezan je sastavni dio sporazuma. Potpisani sporazum dostavlja se središnjem tijelu državne uprave nadležnom za poslove lokalne samouprave, Državnoj geodetskoj upravi i Državnom zavodu za statistiku. 
Člankom 5. Zakona o naseljima („Narodne novine“ broj 39/22.) propisano je da granicu područja naselja određuje odlukom predstavničko tijelo jedinice lokalne samouprave po prethodno pribavljenom mišljenju vijeća mjesnog odbora odnosno drugog oblika mjesne samouprave koji se nalazi na području naselja na kojem se mijenja granica odnosno na području naselja koje se spaja ili razdvaja i nadležnog zavoda za prostorno uređenje županije odnosno Grada Zagreba. U jedinici lokalne samouprave u kojoj nisu ustrojeni oblici mjesne samouprave odluku iz stavka 1. ovoga članka predstavničko tijelo donosi po prethodno pribavljenom mišljenju građana s područja naselja na kojem se mijenja granica odnosno područja naselja koje se spaja ili razdvaja i nadležnog zavoda za prostorno uređenje županije odnosno Grada Zagreba.

II. OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI DONOŠENJEM AKTA


Promemorijom KLASA: 943-01/13-01/01, URBROJ: 2163-01-01-01-13-3 od 14. veljače 2013. godine Grad Pazin i Općina Cerovlje suglasno su utvrdili potrebu za izmjenom granice između ovih jedinica lokalne samouprave na način da se Šestani i Kovačići, koji sada čine dijelove naselja Zarečje i kao takvi pripadaju Gradu Pazinu, pripoje Općini Cerovlje. Budući je u vrijeme potpisivanja ove Promemorije započeo postupak gradnje druge trase autoceste A - 8, tzv. Istarskog Y, granica je definirana na način da istu čini granica novoformirane katastarske čestice ove autoceste.


Sukladno potpisanoj Promemoriji pribavljeno je mišljenje stanovnika područja koje je predmetom ove promjene, koji su se izjasnili na način da su suglasni sa predloženom promjenom granice. 


S obzirom na protek vremena od potpisivanja Promemorije i ispitivanja mišljenja stanovnika, postupak ispitivanja mišljenja stanovnika ponovno je proveden. U provedenom postupku svi punoljetni stanovnici Šestani i Kovačići izjasnili su se na način da su suglasni sa ovom promjenom, a suglasnost na istu dalo je i Vijeće mjesnog odbora Zarečje.


Slijedom naprijed navedenog sačinjen je Nacrt Odluke kojom se utvrđuje granica između Grada Pazina i Općine Cerovlje, na način da ista počinje na tromeđi Katastarskih općina K. O. Zarečje, K. O. Butoniga  i K. O. Novaki Pazinski i ide dalje granicom Katastarskih općina Zarečje i Novaki Pazinski, koja ujedno čini i granicu naselja Zarečje u Gradu Pazinu i Novaki Pazinski u Općini Cerovlje, sve do dijela u kojem se granica K. O. Zarečje spaja sa k. č. broj 3700/2 K. O. Zarečje, te ide dalje istočnom i jugoistočnom međom ove k. č. i k. č. broj 3700/2 K. O. Zarečje, sve do njezina spoja sa granicom K. O. Zarečje u njezinu jugoistočnom dijelu.


 Člankom 4. stavak 1. Zakona o naseljima („Narodne novine“ broj 39/22.) – dalje: Zakon, propisano je da se područje jednog naselja može nalaziti samo na području jedne jedinice lokalne samouprave, te će  istovremeno s promjenom granica jedinica lokalne samuprave biti potrebno izmjeniti i granicu naselja na način da Šestani i Kovačići postanu dijelovima naselja Ćusi u Općini Cerovlje. 
III. FINANCIJSKA SREDSTVA ZA PROVEDBU OVE ODLUKE

Za realizaciju ove Odluke potrebno je granicu jedinice lokalne samouprave prikazati na službenoj podlozi iz registra prostornih jedinica, za što će biti potrebna dodatna financijska sredstva.
IV. PRIJEDLOG ODLUKE

Predlažemo da Općinsko vijeće razmotri i usvoji dostavljeni prijedlog Odluke.
V. SASTAV RADNE SKUPINE KOJA JE IZRADILA AKT
Jedinstveni upravni odjel Općine Cerovlje






Jedinstveni upravni odjel Općine Cerovlje
Na temelju članka 26. stavka 2. Zakona o područjima županija, gradova i općina u Republici Hrvatskoj („Narodne novine“ broj 86/06., 125/06. – ispravak, 16/07. – ispravak, 95/08. – Odluka USRH, 46/10. – ispravak, 145/10., 37/13., 44/13., 45/13. i 110/15.), članka 5. Zakona o naseljima („Narodne novine“ broj 39/22.) i članka 30. Statuta Općine Cerovlje („Službene novine Grada Pazina“, broj 11/09, 7/13, 19/14, 4/18, 14/20,  6/21 i 21/21 – pročišćeni tekst), Općinsko vijeće Općine Cerovlje na sjednici održanoj dana 

 donosi

ODLUKU

o promjeni granice između Grada Pazina i Općine Cerovlje 

Članak 1. 


Ovom Odlukom mijenja se granica naselja Zarečje na području Grada Pazina i naselja Ćusi na području Općine Cerovlje, koja ujedno čini i granicu između Grada Pazina i Općine Cerovlje, kako je to prikazano na službenoj podlozi iz registra prostornih jedinica koja se nalazi u prilogu ove Odluke i čini njezin sastavni dio.

Članak 2. 

Granica između naselja iz članka 1. ove Odluke utvrđena je po pribavljenom prethodnom mišljenju stanovnika Šestani i Kovačići, Vijeća mjesnog odbora Zarečje i Zavoda za prostorno uređenje Istarske županije.

Članak 3. 

Ovlašćuje se Općinski načelnik Općine Cerovlje da u ime Općine Cerovlje potpiše Sporazum  sukladan odredbama iz ove Odluke. Sastavni dio ovoga Sporazuma čini tekstualni opis granica. 

Članak 4. 

Ova Odluka stupa na snagu osmog dana od dana objave u Službenim novinama Grada Pazina i Općina Cerovlje, Cerovlje, Karojba, Lupoglav i Sv.Petar u Šumi.

KLASA:
URBROJ:
Cerovlje, 

OPĆINSKO VIJEĆE OPĆINE CEROVLJE

Predsjednica Općinskog vijeća
          Elena Šestan, v.r.

Prilog: - Obrazloženje uz nacrt Prijedloga

	OBRAZAC

SUDJELOVANJA U SAVJETOVANJU O NACRTU ZAKONA, DRUGOG PROPISA ILI AKTA

	Naziv nacrta zakona, drugog propisa ili akta
	Nacrt prijedloga Odluke o promjeni granice između Grada Pazina i Općine Cerovlje 

	Naziv tijela nadležnog za izradu nacrta
	Jedinstveni upravni odjel Općine Cerovlje

	Razdoblje savjetovanja (početak i završetak)
	Od 16. lipnja 2025. do 16. srpnja 2025.  

	Ime/naziv sudionika/ce savjetovanja (pojedinac, udruga, ustanova i sl.) koji/a daje svoje mišljenje i primjedbe na nacrt zakona, drugog propisa ili akta
	

	Tematsko područje i brojnost korisnika koje predstavljate, odnosno interes koji zastupate
	

	Načelni komentari na predloženi nacrt
	

	Primjedbe, komentari i prijedlozi na pojedine članke nacrta zakona, drugog propisa ili dijelove akta
	

	Ime i prezime osobe/a koja je sastavljala primjedbe i komentare ili osobe ovlaštene za zastupanje udruge, ustanove i sl.
	

	Kontakti
	E-mail:

Telefon: 

	Datum dostavljanja obrasca
	

	Jeste li suglasni da se ovaj obrazac, s imenom/nazivom sudionika/ce savjetovanja, objavi na internetskoj stranici nadležnog tijela?

	DA
	NE


Popunjeni obrazac dostaviti na adresu: Jedinstveni upravni odjel Općine Cerovlje, Cerovlje 12, 52 402 Cerovlje ili na adresu elektronske pošte opcina@cerovlje.hr najkasnije do 16. srpnja 2025. godine
Napomena: po završetku savjetovanja, svi pristigli doprinosi bit će razmotreni te prihvaćeni ili neprihvaćeni uz obrazloženja koja su sastavni dio Izvješća o provedenom savjetovanju sa zainteresiranom javnošću. Izvješće će biti objavljeno na mrežnoj stranici Općine Cerovlje, poveznica: www.cerovlje.hr
� U skladu sa Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) SL EU L119, osobni podaci neće se koristiti u druge svrhe, osim u povijesne, statističke ili znanstvene svrhe, uz uvjet poduzimanja odgovarajućih zaštitnih mjera.  Anonimni, uvredljivi ili irelevantni komentari neće se objaviti.

